
ΕΛΛΗΝΙΚΗ ΔΗΜΟΚΡΑΤΙΑ                                                                                            Καισαριανή,   30/09/2025
ΝΟΜΟΣ ΑΤΤΙΚΗΣ                                                                                                            Αρ. Πρωτ.  :   34023                                                           ΔΗΜΟΣ ΚΑΙΣΑΡΙΑΝΗΣ
ΔΙΕΥΘΥΝΣΗ ΠΑΙΔΕΙΑΣ - ΑΘΛΗΤΙΣΜΟΥ- ΠΟΛΙΤΙΣΜΟΥ                       
ΤΜΗΜΑ  ΠΑΙΔΕΙΑΣ - ΑΘΛΗΤΙΣΜΟΥ               
Τ.Δ:   Βρυούλων 125 
Τ.Κ : 16121 Καισαριανή 

Πληροφορίες: Ζιούτος Γεώργιος.                                           
Τηλ. : 210 -7222109
Φωτίου Παναγιώτα
Τηλ.:  213 - 2010782

Email: pedia@kessariani.gr                                                                                         

                                                                      Α Ν Α Κ Ο Ι Ν Ω Σ Η 
Για την πρόσληψη τριών (3) ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ με σύμβαση εργασίας Ιδιωτικού  Δικαίου Ορισμένου Χρόνου, διάρκειας έως 8 μηνών, για τα Προγράμματα Άθλησης για Όλους περιόδου 2025-2026.
Ο Δήμος Καισαριανής, έχοντας υπόψη :
1. Τις διατάξεις του άρθρου 58 του ν.3852/210
2. Τις διατάξεις του άρθρου 9 του ν. 4057/2012 (Α’ 54) «Πειθαρχικό Δίκαιο Δημοσίων Πολιτικών Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» (Α’  54), όπως τροποποιήθηκε και ισχύει.
3. Τις διατάξεις του άρθρου 12 του ν. 5025/2023 (Α’ 42), «Διατάξεις για τη θωράκιση του θεσμικού πλαισίου του αθλητισμού και τον εξορθολογισμό της αθλητικής νομοθεσίας»
4. Την ΥΠΠΟΑ/ΓΔΟΑ/ΔΑΟΠΑΑ/ΕΥΔΣ/69097/2670/170/7.2.2020 Υπουργική Απόφαση (Β’ 461) «Έγκριση Οργανωτικού Πλαισίου Προγραμμάτων και Εκδηλώσεων Άθλησης για Όλους»
5. Την με αριθμό: ΓΓΑ/24871 Κ.Υ.Α. με ΑΔΑ: ΨΘ4Φ46ΝΚΠΔ-Ξ0Ο (ΦΕΚ:  26 Σεπτεμβρίου 2025 ΤΕΥΧΟΣ ΔΕΥΤΕΡΟ Αρ. Φύλλου 5124) , που αφορά στην έγκριση Κατανομής Θέσεων για την πρόσληψη Πτυχιούχων Φυσικής Αγωγής (Π.Φ.Α.) την περίοδο 2025.
6. Την υπ’ αριθ. πρωτ. Γ.Γ.Α 18395/15.7.2025    Απόφαση του Αναπληρωτή Υπουργού Πολιτισμού και Αθλητισμού που αφορά στην «Έγκριση γενικά δομημένα μεγάλης διάρκειας Π.Α.γ.Ο. περιόδου 2025-2026»
7. Την υπ’ αριθ. πρωτ. Γ.Γ.Α 18448/15.7.2025    Απόφαση του Αναπληρωτή Υπουργού Πολιτισμού και Αθλητισμού που αφορά στην «Έγκριση ειδικά δομημένα μεγάλης διάρκειας Π.Α.γ.Ο. περιόδου 2025-2026»
8. Την υπ’ αριθ. πρωτ. Γ.Γ.Α 18387/15.7.2025    Απόφαση του Αναπληρωτή Υπουργού Πολιτισμού και Αθλητισμού που αφορά στην «Έγκριση μη δομημένα μεγάλης διάρκειας Π.Α.γ.Ο. περιόδου 2025-2026»
9. Την υπ’ αριθ. πρωτ. Γ.Γ.Α 9850/5.4.2024 της βεβαίωσης πιστοποίησης καταλληλόλητας υλοποίησης Π.Α.γ.Ο. και Ε.Α.γ.Ο. 
10. Την υπ’ αριθ. 107/12.6.2025 Απόφαση Δημοτικού Συμβουλίου Καισαριανής για τον προγραμματισμό πρόσληψης τριών (3) Πτυχιούχων Φυσικής Αγωγής για την υλοποίηση προγραμμάτων Άθλησης για όλους περιόδου 2025-2026 στο Δήμο Καισαριανής. 
11. Την υπ’ Αριθμ. πρωτ. 19296/4.6.2025 βεβαίωση ύπαρξης πιστώσεων της Διεύθυνσης Οικονομικών Υπηρεσιών του Δήμου Καισαριανής για την κάλυψη των δαπανών μισθοδοσίας και ασφάλισης των ατόμων που θα προσληφθούν,

Ανακοινώνει
Την πρόσληψη, τριών (3) Πτυχιούχων Φυσικής Αγωγής, με σύμβαση εργασίας ιδιωτικού δικαίου ορισμένου χρόνου, συνολικής διάρκειας έως οκτώ (8) μηνών με ωριαία αποζημίωση, για την υλοποίηση των Προγραμμάτων «Άθλησης για Όλους» περιόδου 2025-2026 

	ΚΩΔΙΚΟΣ
ΘΕΣΗΣ ή ΚΩΔΙΚΟΣ ΑΠΑΣΧΟΛΗΣΗΣ 
	ΚΑΤΗΓΟΡΙΑ-
ΕΙΔΙΚΟΤΗΤΑ

	Αριθμός
ατόμων
	
Διάρκεια σύμβασης


	ΠΡΟΣΘΕΤΑ ΠΡΟΣΟΝΤΑ


	
2048  (Άσκηση στην Προσχολική Ηλικία- Βελτίωση Κιναίσθησης)
2350 (Άσκηση Ατόμων με Αναπηρία - Βελτίωση Κιναίσθησης )
	

ΕΙΔΙΚΗ ΑΓΩΓΗ  ή ΑΣΚΗΣΗ-ΕΥΡΩΣΤΙΑ ΥΓΕΙΑ
	

      1
	
έως 8 μήνες


(12+3= 15 ώρες/εβδομάδα)
	
Επιθυμητή Εκπαίδευση - Σεμινάριο *  Ειδικών Προγραμμάτων Ειδικής Αγωγής
 
Απαραίτητη η προϋπηρεσία σε  συγκεκριμένα προγράμματα ΑΜΕΑ **

	
2266 ( Παιδί και Αθλητισμός- Καλαθοσφαίριση)
2269 ( Παιδί και Αθλητισμός- Πολλαπλές Αθλητικές Δραστηριότητες)
2368 (Υπαίθριες Δραστηριότητες)
	




ΚΑΛΑΘΟΣΦΑΙΡΙΣΗ
	



1
	
έως 8 μήνες


(3+3+7= 13 ώρες/εβδομάδα)

	

Γνώση Πετοσφαίρισης και 
Χειροσφαίρισης *   -
Εμπειρία ή γνώση αθλημάτων στίβου


	
2292 (Άσκηση Ενηλίκων -Αεροβική Γυμναστική)
2302 (Άσκηση Ενηλίκων -Γιόγκα Πιλάτες)
2330 ( Τρίτη Ηλικία -Θεραπευτική Γυμναστική)
	
ΑΣΚΗΣΗ -ΕΥΡΩΣΤΙΑ -ΥΓΕΙΑ
	1
	
έως 8 μήνες

(3+12+6= 21 ώρες/εβδομάδα)
	
Επιθυμητή η 
Εμπειρία σε Γιόγκα και Πιλάτες

(Η εμπειρία είναι επιθυμητή, όχι υποχρεωτική. Δεν μοριοδοτείται ούτε αποτελεί λόγο απόρριψης της αίτησης)

Τα προγράμματα που θα υλοποιηθούν είναι τα εξής:
[bookmark: _Hlk205283943][bookmark: _Hlk205283481] Α.  Γενικά δομημένα μεγάλης διάρκειας Π.Α.γ.Ο. περιόδου 2025-2026

[bookmark: _Hlk205283789]ΕΙΔΟΣ ΠΡΟΓΡΑΜΜΑΤΟΣ             ΚΥΡΙΑ ΔΡΑΣΤΗΡΙΟΤΗΤΑ                          ΑΡ. ΤΜΗΜΑΤΩΝ
Άσκηση στην προσχολική ηλικία     ΒΕΛΤΙΩΣΗ ΚΙΝΑΙΣΘΗΣΗΣ                                          4
Παιδί και Αθλητισμός                       ΚΑΛΑΘΟΣΦΑΙΡΙΣΗ                                                       1
Παιδί και Αθλητισμός                       ΠΟΛΛΑΠΛΩΝ ΑΘΛΗΤΙΚΩΝ ΔΡΑΣΤΗΡΙΟΤΗΤΩΝ   1
Άσκηση Ενηλίκων                             ΑΕΡΟΒΙΚΗ ΓΥΜΝΑΣΤΙΚΗ                                           1
Άσκηση Ενηλίκων                             ΓΙΟΓΚΑ ΠΙΛΑΤΕΣ (YOGA, PILATES)                        4
Άσκηση στην Τρίτη ηλικία               ΘΕΡΑΠΕΥΤΙΚΗ ΓΥΜΝΑΣΤΙΚΗ                                    2         Σύνολο: 13
                                                                                                                                
Β. Ειδικά δομημένα μεγάλης διάρκειας Π.Α.γ.Ο. περιόδου 2025-2026
ΕΙΔΟΣ ΠΡΟΓΡΑΜΜΑΤΟΣ                 ΚΥΡΙΑ ΔΡΑΣΤΗΡΙΟΤΗΤΑ                     ΑΡ. ΤΜΗΜΑΤΩΝ
Άσκηση ατόμων με αναπηρίες              ΒΕΛΤΙΩΣΗ ΚΙΝΑΙΣΘΗΣΗΣ                                      1
Γ.  Μη δομημένα μεγάλης διάρκειας Π.Α.γ.Ο. περιόδου 2025-2026
ΕΙΔΟΣ ΠΡΟΓΡΑΜΜΑΤΟΣ                 ΚΥΡΙΑ ΔΡΑΣΤΗΡΙΟΤΗΤΑ                ΑΡ. ΤΜΗΜΑΤΩΝ  ΩΡΕΣ/ΕΒΔΟΜΑΔΑ
Καινοτόμα και μη κατηγοριοποιημένα  ΥΠΑΙΘΡΙΕΣ ΔΡΑΣΤΗΡΙΟΤΗΤΕΣ	           1                      7
                                                                                                                                                        	          
Σημείωση: Ο υποψήφιος ή επιλέγει με την αίτηση τους κωδικούς θέσης που επιθυμεί ή σε περίπτωση που δεν δηλώνει προτίμηση για συγκεκριμένες θέσεις, η αίτησή του μπορεί να θεωρηθεί ότι περιλαμβάνει όλες τις θέσεις που περιγράφονται στην προκήρυξη.

Απαραίτητα δικαιολογητικά:
Οι ενδιαφερόμενοι μαζί με την αίτησή τους πρέπει να υποβάλλουν υποχρεωτικώς τα κάτωθι δικαιολογητικά, όπως αυτά αναγράφονται στο άρθρο 7, παρ. 7.2 του ισχύοντος Ο.Π.:
1.  Βιογραφικό σημείωμα που να αναφέρεται στην προϋπηρεσία στα προγράμματα, στην επιμόρφωση μέσω σεμιναρίων, στην απόκτηση άλλου πτυχίου ή μεταπτυχιακού τίτλου ή ειδικότητας κ.λπ.
2. Υπεύθυνη δήλωση του Ν.1599/1986 ότι τα στοιχεία που αναφέρονται στην αίτηση και στο βιογραφικό σημείωμα είναι αληθή.
3. Φωτοτυπία πτυχίου Φυσικής Αγωγής, ειδικότητας, μεταπτυχιακού τίτλου ή διδακτορικού διπλώματος ή ισότιμου τίτλου σπουδών της αλλοδαπής αναγνωρισμένου στην Ελλάδα.
4. Βεβαίωση αναλυτικής βαθμολογίας του υποψηφίου.
5. Φωτοτυπία  αστυνομικής ταυτότητας.
6. Πιστοποιητικό οικογενειακής κατάστασης.
7. Βεβαίωση του ΟΑΕΔ  (ΔΥΠΑ) ότι είναι άνεργος.
8. Έγγραφα που αποδεικνύουν προϋπηρεσία, όπως: Βεβαιώσεις ή άλλα αποδεικτικά στοιχεία του κυρίου φορέα ασφαλιστικής κάλυψης (μισθολογικές καταστάσεις Ι.Κ.Α. ή άλλων ασφαλιστικών ταμείων) ή βεβαιώσεις ή άλλα αποδεικτικά στοιχεία φορολογικού χαρακτήρα (αποδείξεις παροχής υπηρεσιών, κ.λπ.) ή πιστοποιητικά προϋπηρεσίας θεωρημένα από την Επιθεώρηση Εργασίας και δικαιολογητικά που να αποδεικνύουν όσα αναφέρονται στο βιογραφικό σημείωμα και τα οποία αποτέλεσαν κριτήριο επιλογής.

Κριτήρια επιλογής – Καθορισμός της σειράς κατάταξης των υποψηφίων

Βασικό κριτήριο επιλογής των υποψηφίων είναι η ανεργία. Η ανεργία αποδεικνύεται με σχετική βεβαίωση από το αρμόδιο γραφείο του ΟΑΕΔ (ΔΥΠΑ). Σε περίπτωση που δεν υπάρχει ικανός αριθμός υποψηφίων που να πληροί την παραπάνω προϋπόθεση (ανεργία), προκειμένου να εξασφαλιστεί η υλοποίηση των Π.Α.γ.Ο., ο φορέας δύναται να προσλάβει Π.Φ.Α οι οποίοι δεν είναι άνεργοι, απαραίτητα με τη σύμφωνη γνώμη της Γ.Γ.Α. Η πρόσληψη αυτών γίνεται με βάση την κατάταξη τους σε πίνακα σύμφωνα με τη μοριοδότηση που περιγράφεται παρακάτω. Η σειρά κατάταξης των υποψηφίων που έχουν το ανωτέρω κριτήριο καθορίζεται
με βάση τα ακόλουθα κριτήρια:

Τυπικά Προσόντα
Βασικό Πτυχίο:
Οι μονάδες του βαθμού του τίτλου σπουδών με δύο δεκαδικά ψηφία πολλαπλασιάζονται με τον αριθμό 0,1).
Εάν το πτυχίο αποκτήθηκε στην αλλοδαπή, απαιτείται αντίγραφο της πράξεως του ΔΙΚΑΤΣΑ ή του πιστοποιητικού αναγνώρισης του ΔΟΑΤΑΠ, για τη βαθμολογική αντιστοιχία.
Μεταπτυχιακοί Τίτλοι
Διδακτορικό:2 μονάδες.
Μεταπτυχιακός Τίτλος Σπουδών (Master): 1 μονάδα.
Επισήμανση: Γίνεται χρήση της προσφορότερης βαθμολογικά από τις δύο κατηγορίες μεταπτυχιακών τίτλων (εφόσον κατατεθούν και οι δύο) και ενός μόνο από την ίδια κατηγορία αυτών. Αποκλείεται η αθροιστική βαθμολόγηση τους.

Εμπειρία
Ο υποψήφιος λαμβάνει μονάδες από την εμπειρία στα Προγράμματα Άθλησης για Όλους που αποκτήθηκε στη χρονική περίοδο των τελευταίων ενενήντα έξι (96) μηνών από την ημερομηνία δημοσίευσης της προκήρυξης από την πρόσφατη προς την παλαιότερη.
Για κάθε μήνα αποδεδειγμένης απασχόλησης στα Π.Α.γ.Ο. οι μονάδες που λαμβάνονται υπολογίζονται κλιμακωτά ως εξής:
Για το χρονικό διάστημα από την ημερομηνία δημοσίευσης της προκήρυξης και προγενέστερα (από την πρόσφατη προς την παλαιότερη) των 
1-24 μηνών 0,8 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.
25 – 48 μηνών 0,6 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.
49 – 72 μηνών 0,5 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.
73 – 96 μηνών 0,2 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.

**Σύμφωνα με την παρ. 7.4 του Οργανωτικού Πλαισίου ΠΑγΟ, για το πρόγραμμα 2350 Άσκηση Ατόμων με Αναπηρία - Βελτίωση Κιναίσθησης τα μόρια προϋπηρεσίας προσμετρούνται μόνο αν αυτή έχει αποκτηθεί στα συγκεκριμένα προγράμματα. Η σχετική προϋπηρεσία αποτελεί προαπαιτούμενο για την κατάταξη στον πίνακα υποψηφίων.
Λοιπά βαθμολογούμενα κριτήρια 
Πολυτεκνία : Ο πολύτεκνος υποψήφιος ανήλικων τέκνων βαθμολογείται με 2 μονάδες.
Ανήλικα τέκνα : Ο υποψήφιος βαθμολογείται 0,3 μονάδες για καθένα από τα δύο (2) πρώτα ανήλικα τέκνα του και 0,5 μονάδες για το τρίτο ανήλικο τέκνο.
Γονέας μονογονεϊκής οικογένειας: Ο γονέας μονογονεϊκής οικογένειας βαθμολογείται με 0,5 μονάδες για κάθε ένα (1) τέκνο του. Βαθμολογείται ο υποψήφιος που αποδεδειγμένα έχει την γονική μέριμνα.
ΑΠΑΡΑΙΤΗΤΗ η προσκόμιση των εγγράφων που αποδεικνύουν τις παραπάνω ιδιότητες σύμφωνα με την ισχύουσα νομοθεσία.
Επισήμανση: Γίνεται χρήση της προσφορότερης βαθμολογικά από τις παραπάνω ιδιότητες.
Αποκλείεται η αθροιστική βαθμολόγηση των παραπάνω κριτηρίων.
 
Λοιπά απαιτούμενα προσόντα
α) Στην περίπτωση που για την προκηρυχθείσα θέση απαιτείται ειδικότητα και υπάρχουν υποψήφιοι ΠΦΑ που πληρούν την προϋπόθεση με κύρια ή δευτερεύουσα ειδικότητα, άδεια / αναγγελία άσκησης επαγγέλματος προπονητή τότε αυτή βαθμολογείται ως εξής:
Κύρια κατηγορία ειδίκευσης: 1,5 μονάδα.
Δευτερεύουσα κατηγορία ειδίκευσης: 1 μονάδα.
Άδεια / αναγγελία άσκησης επαγγέλματος προπονητή: 0,5 μονάδα.
*Συμμετοχή σε επιμορφωτικά σεμινάρια που διοργανώνονται από τη Γ.Γ.Α.: 0,5 μονάδα ανά σεμινάριο και μέχρι δύο σεμινάρια στη διάρκεια της τελευταίας πενταετίας.
Επισήμανση: Γίνεται χρήση των προσφορότερων βαθμολογικά από τα παραπάνω προσόντα.
Αποκλείεται η αθροιστική βαθμολόγηση των παραπάνω κριτηρίων
β) Στην περίπτωση που απαιτείται από την ανακοίνωση περαιτέρω εξειδίκευση σε αντικείμενα ή κατηγορίες των Προγραμμάτων Άθλησης για Όλους, δύναται να λαμβάνεται υπόψη το πρόγραμμα σπουδών της αντίστοιχης σχολής των Α.Ε.Ι., μέσω της προσκομιζόμενης αναλυτικής βαθμολογίας του υποψηφίου.
Σημείωση: Σε περίπτωση ισοβαθμίας λαμβάνονται υπόψη πρόσθετα προσόντα όπως ο χρόνος κτήσης πτυχίου, η εντοπιότητα, η αξιολόγηση του υποψηφίου από το φορέα (σε περίπτωση που έχει προϋπηρεσία στον οικείο φορέα και στο συγκεκριμένο πρόγραμμα). Μετά την ανακοίνωση των τελικών πινάκων από το φορέα οι επιτυχόντες Π.Φ.Α. υποχρεούνται να παρουσιαστούν στο κατάστημα του φορέα εντός 5 εργάσιμων ημερών για ανάληψη υπηρεσίας. Μετά το πέρας της προθεσμίας αυτής ο φορέας δύναται να καλέσει τον επόμενο στη σειρά κατάταξης επιτυχόντα.
Όροι απασχόλησης των ΠΦΑ
(α)  Στα Π.Α.γ.Ο προσλαμβάνονται κατά προτεραιότητα άνεργοι Π.Φ.Α., με δικαίωμα να εργασθούν ως τη συμπλήρωση του αριθμού των 30 ωρών ανά εβδομάδα σε έναν ή περισσότερους φορείς, με ελάχιστη απασχόληση 3 ωρών ανά εβδομάδα. Οι Π.Φ.Α. υποχρεούνται σε περίπτωση που έχουν υπογράψει σύμβαση εργασίας σε ένα φορέα, κατά την υπογραφή της σύμβασης τους σε δεύτερο φορέα να υποβάλλουν υπεύθυνη δήλωση όπου θα αναφέρουν τις ώρες απασχόλησης στον πρώτο φορέα.

(β) Αν από το διεξαγόμενο επιτόπιο έλεγχο ή από το ενημερωτικό - εισηγητικό του φορέα διαπιστώνεται ότι ο εργαζόμενος απουσιάζει αδικαιολόγητα ή δεν προσφέρει τις υπηρεσίες του, σύμφωνα με τα αναφερόμενα στην σύμβαση Π.Α.γ.Ο., τότε διακόπτεται το τμήμα του εγκεκριμένου προγράμματος του φορέα από τη Γ.Γ.Α. και ο φορέας στερείται δικαιώματος συμμετοχής στα Π.Α.γ.Ο. από 1 έως 3 χρόνια ανάλογα την έκταση της παραβατικότητας που εντοπίστηκε από τον έλεγχο. Η ανωτέρω ποινή επιβάλλεται αυτοτελώς με απόφαση του αρμοδίου για θέματα Αθλητισμού Υπουργού, ή με εξουσιοδότηση του, του προϊσταμένου της αρμόδιας Δ/νσης.
Όσοι επιλέγονται για να εργαστούν στα Π.Α.γ.Ο. υπογράφουν σύμβαση εργασίας με το φορέα υλοποίησης του προγράμματος  στην οποία καθορίζεται η ωριαία αποζημίωση βάσει της κείμενης νομοθεσίας. 
Την ευθύνη εφαρμογής των ανωτέρω την έχει ο φορέας υλοποίησης.

ΕΠΙΛΟΓΗ-ΑΝΑΡΤΗΣΗ ΠΙΝΑΚΩΝ-ΕΝΣΤΑΣΕΙΣ
Η επιλογή των υποψηφίων θα γίνει από επιτροπή  που θα συσταθεί με απόφαση του αρμοδίου οργάνου.
Οι προσωρινοί πίνακες κατάταξης των υποψηφίων θα αναρτηθούν στον Πίνακα Ανακοινώσεων του Δήμου Καισαριανής, και στην ιστοσελίδα του Δήμου. Οι ενδιαφερόμενοι μπορούν να υποβάλουν ενστάσεις, μέσα σε αποκλειστική προθεσμία δέκα (10) εργάσιμων ημερών, στο Τμήμα Παιδείας - Αθλητισμού του Δήμου Καισαριανής από την επομένη της ανάρτησης των πινάκων.
Εν συνεχεία θα πραγματοποιηθεί  ανάρτηση των οριστικών πινάκων.

ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ ΤΩΝ ΑΙΤΗΣΕΩΝ
Η προθεσμία υποβολής των αιτήσεων ορίζεται σε δέκα (10) εργάσιμες ημέρες μετά την τελευταία ημέρα δημοσίευσης της περίληψης της παρούσας σε τοπική εφημερίδα.
Οι ενδιαφερόμενοι μπορούν να υποβάλλουν αίτηση συμμετοχής και να καταθέσουν όλα τα δικαιολογητικά τους, είτε αυτοπροσώπως, είτε με άλλο νομίμως εξουσιοδοτημένο από αυτούς πρόσωπο στο Τμήμα Παιδείας - Αθλητισμού του Δήμου Καισαριανής (οδός Βρυούλων 125, Τ.Κ 16121 Καισαριανή, τηλ. επικοινωνίας : 213 - 2010779, 210 -7222109  κατά τις ώρες από 8.30 π.μ. έως 14.30 μ.μ., από την ημερομηνία έναρξης των αιτήσεων  και για δέκα (10) εργάσιμες ημέρες (Αρμόδιοι Υπάλληλοι κος Ζιούτος Γ.-κα Φωτίου Π.).  Οι αιτήσεις και τα  δικαιολογητικά θα κατατίθενται στο Γραφείο Παιδείας στον 1,5  όροφο του Δημαρχείου Καισαριανής και ηλεκτρονικά στο email: pedia@kessariani.gr
Σε περίπτωση συστημένης αποστολής των δικαιολογητικών μέσω ΕΛ.ΤΑ. ή εταιρείας ταχυμεταφοράς, το εμπρόθεσμο των αιτήσεων ισχύει εφόσον ο φάκελος φέρει ημερομηνία αποστολής εντός της προαναφερόμενης προθεσμίας.
Η παρούσα ανακοίνωση/προκήρυξη θα αναρτηθεί στον Πίνακα Ανακοινώσεων του Δήμου Καισαριανής καθώς και ηλεκτρονικά στην ιστοσελίδα του Δήμου Καισαριανής: www.kaisariani.gr. Περίληψη της παρούσης θα δημοσιευτεί  σε δύο ημερήσιες ή εβδομαδιαίες τοπικές εφημερίδες του Ν. Αττικής.

                                                                                                                                                         ΣΤΑΜΕΛΟΣ ΗΛΙΑΣ

